王之棟 (萬曆進士)

王之棟（），字養隆，號柱石，直隸真定府趙州寧晉縣人，民籍，明朝政治人物。

 生平 
萬曆十年（1582年）壬午科順天鄉試第二名舉人。萬曆十一年（1583年）聯捷癸未科進士。初授翰林院庶吉士。萬曆十三年（1585年），擢福建道監察御史，巡視東城，十五年巡按宣大，十七年巡按淮揚。不久告歸。再入京，補江西道御史。萬曆十九年，陸光祖薦趙錦爲刑部尚書，王之棟上疏反對，謫交城縣典史，三十二年陞潞安府推官，再陞禮部主事，改吏部验封司，調文选司。聞父病重，辭官歸里。安貧數載，卒於家，年五十八《寧晉縣志·卷之四》：王之棟 王吏部之棟，字養隆，別號柱石，安定公長子。安定公諱克慎，娶周孺人，生公。公性穎異，幼能文學，使者陳某試冠軍，補邑博士弟子員。開府溫公延安定公課其子，攜公同學溫見公，大異之。公受學於安定公，無他師，深思廣覽，刻苦自矢。每夜燈熒熒窓牖間。王父憫其勞戒之，推燈待王父，則攤帙如故。壬午魁畿輔，明年成進士，選翰林庶吉士。乙酉，出為福建道御史，視東城，人不敢干以私，豪俠屏竄肅如也。出按宣大，宣大總戎者，某恃勢橫肆，公抗疏謂，之上為之奪俸。又上疏請立東宮，不報。徐尚賓貞明謂燕趙魏閒有水，可開田種稻；而深州等處，可濬渠受滹沱灌溉。遂上其議，得旨，即以尚賓兼御史領其事。北方地高水深，不可稻一二。有司阿上旨，多紛擾，無成效。甚至薊門以東募兵種稻甚橫，幾為變。公上疏極言其不可十二事，上嘉公奏，罷之。公出按淮揚，未幾，請告歸。再入，補江西道御史。時陸冢宰光祖起舊趙中丞錦為刑部尚書，公疏論錦年老不可任。司寇劾光祖恣情起用。疏上，忤旨，責公回話。公再疏言：「臣第言其老不可用，輒問臣以欲用何人。設臣言事不便者，即當問以欲行何事，是欲籥臣下之口，不敢復言，非社稷之利也。」上竟謫公交城縣尉。尋陞潞安府司理，再陞禮部主事，改銓曹。聞安定公病，告歸。安定公歿，公瘠毀踰禮，幾為死孝。家居讀書教子，時與故舊飲酒賦詩，不以累遭廢斥自憤，陶陶乎有餘樂也。公自成進士，先世之產悉以予諸弟，自買田于邑南曹主。廉介甘貧，家人至不足以餬口。嘗釀黍為酒，無米漉之以炊。客至無薪，以枕中草為爨，不憂也。當道者過其閭，非素交不得見。葉福清秉政，銳意欲薦公，公意漠然不出，竟以病不起。識者以公未及大用為憾-{云}-。姪曾孫舉人王不驕撰。。

 墓葬 
墓在縣北十里石柱村。

 家族 
曾祖父王亨；祖父王獎，曾任壽官；父親王克慎，曾任知縣。母周氏。重慶下。弟之材、之楫、之梅。

 参考文献 
趙南星《明文林郎吏部文選清吏司主事前福建江西道監察御史翰林院庶吉士柱石王公墓誌銘》

Zhi
Category:宁晋县人
Category:明朝庶吉士
Category:明朝福建道監察御史
Category:明朝潞安府推官
Category:明朝禮部主事
Category:明朝吏部主事